ΚΑΝΟΝΙΣΜΟΣ (ΕΚ) αριθ. 335/94 ΤΗΣ ΕΠΙΤΡΟΠΗΣ της 15ης Φεβρουαρίου 1994 σχετικά με την απαλλαγή από την εισφορά κατά την εισαγωγή, για ορισμένα προϊόντα του τομέα των σιτηρών, η οποία προβλέπεται στις συμφωνίες μεταξύ της Ευρωπαϊκής Κοινότητας, αφενός, και, αφετέρου, της Δημοκρατίας της Βουλγαρίας και της Ρουμανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3641/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου (1), και ιδίως το άρθρο 1,

τον κανονισμό (ΕΚ) αριθ. 3642/93 του Συμβουλίου της 20ής Δεκεμβρίου 1993 σχετικά με ορισμένες λεπτομέρειες εφαρμογής της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου (2), και ιδίως το άρθρο 1,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (3), όπως τροποποιήθηκε από τον κανονισμό (ΕΟΚ) αριθ. 2193/93 της Επιτροπής (4), και ιδίως το άρθρο 9,

Εκτιμώντας:

ότι η ενδιάμεση συμφωνία για το εμπόριο και εμπορικά θέματα μεταξύ της Κοινότητας και της Δημοκρατίας της Βουλγαρίας (5), που υπογράφηκε στις Βρυξέλλες στις 8 Μαρτίου 1993, άρχισε να ισχύει στις 31 Δεκεμβρίου 1993- ότι η ενδιάμεση συμφωνία προβλέπει τη μείωση των εισφορών κατά την εισαγωγή για ορισμένα προϊόντα που ανήκουν στον τομέα των σιτηρών- ότι η μείωση αυτή εφαρμόζεται προοδευτικά και στα όρια ορισμένων ποσοτήτων-

ότι η ενδιάμεση συμφωνία για το εμπόριο και εμπορικά θέματα μεταξύ της Κοινότητας και της Ρουμανίας (6), που υπογράφηκε στις Βρυξέλλες την 1η Φεβρουαρίου 1993, άρχισε να ισχύει την 1η Μαΐου 1993- ότι η ενδιάμεση συμφωνία προβλέπει τη μείωση των εισφορών κατά την εισαγωγή για ορισμένα προϊόντα που ανήκουν στον τομέα των σιτηρών- ότι η μείωση αυτή εφαρμόζεται προοδευτικά και στα όρια ορισμένων ποσοτήτων-

ότι τα ληφθέντα μέτρα για την εφαρμογή των ενδιάμεσων συμφωνιών που προβλέπονται στον παρόντα κανονισμό πρέπει να τεθούν σε ισχύ την 1η Ιανουαρίου 1994- ότι τα μέτρα αυτά πρέπει, ωστόσο, να περιοριστούν εν πρώτοις στα δύο πρώτα τρίμηνα του 1994 προκειμένου να ληφθούν υπόψη τα πρόσθετα πρωτόκολλα των ενδιάμεσων συμφωνιών που υπογράφηκαν μεταξύ της Κοινότητας και των δύο προαναφερθεισών χωρών και εν αναμονή της διευκρίνισης ορισμένων στοιχείων που σχετίζονται με τον ακριβή ρυθμό της θέσης σε εφαρμογή των κοινοτικών παραχωρήσεων-

ότι πρέπει να παρέχονται εχέγγυα όσον αφορά το καθεστώς προέλευσης των προϊόντων, με την εξάρτηση της διάθεσής τους σε ελεύθερη κυκλοφορία από την προσκόμιση του πιστοποιητικού EUR.1 που προβλέπεται από το πρωτόκολλο αριθ. 4 το οποίο εκδίδεται από τις χώρες εξαγωγής-

ότι χρειάζεται να προβλεφθεί ότι τα πιστοποιητικά που έχουν σχέση με την εισαγωγή των εν λόγω προϊόντων, στο πλαίσιο των καθορισμένων ποσοτήτων, να εκδίδονται μετά από μία προθεσμία εξέτασης, με τον καθορισμό, εφόσον παρίσταται ανάγκη, τον καθορισμό ενός ενιαίου ποσοστού μειώσεως των αιτουμένων ποσοτήτων- ότι, στην περίπτωση της εφαρμογής ενιαίου ποσοστού μειώσεως, οι εμπορευόμενοι δύνανται να αποσύρουν τις αιτήσεις τους-

ότι χρειάζεται να προβλεφθούν τα στοιχεία τα οποία θα αναγράφονται στις αιτήσεις και τα πιστοποιητικά, κατά παρέκκλιση των άρθρων 8 και 21 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (7), όπως τροποποιήθηκε τελευταία από τον κανονισμό (ΕΚ) αριθ. 3519/93 (8)-

ότι είναι σκόπιμο, για να λαμβάνονται υπόψη οι όροι παράδοσης, τα πιστοποιητικά εισαγωγής να αρχίζουν να ισχύουν από την ημέρα της εκδόσεώς τους μέχρι το τέλος του τρίτου μηνός που ακολουθεί την έκδοση του πιστοποιητικού-

ότι, για να εξασφαλιστεί αποτελεσματική διαχείριση αυτού του καθεστώτος, η εγγύηση σχετικά με τα πιστοποιητικά εισαγωγής, ορίζεται σε 25 Ecu ανά τόνο, κατά παρέκκλιση του άρθρου 12 του κανονισμού (ΕΟΚ) αριθ. 891/89 της Επιτροπής (9), όπως τροποποιήθηκε τελευταία από τον κανονισμό (ΕΚ) αριθ. 3579/93 (10).

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Σύμφωνα με το άρθρο 15 παράγραφοι 2 και 4 των ενδιάμεσων συμφωνιών, τα προϊόντα απαριθμούνται στο παράρτημα του παρόντος κανονισμού και τα οποία κατάγονται από τη Δημοκρατία της Βουλγαρίας και τη Ρουμανία, επωφελούνται από μερική απαλλαγή της εισφοράς κατά την εισαγωγή, εντός των ορίων των ποσοτήτων και των ποσοστών μειώσεως που προβλέπονται σ' αυτό το παράρτημα.

Σύμφωνα με το πρωτόκολλο των ενδιάμεσων συμφωνιών, τα προϊόντα συνοδεύονται, κατά τη διάθεσή τους σε ελεύθερη κυκλοφορία στην εσωτερική αγορά της Κοινότητας, από το πρωτότυπο του πιστοποιητικού EUR.1, το οποίο πρέπει να εκδίδεται από τις αρμόδιες αρχές της χώρας εξαγωγής.

Άρθρο 2

1. Οι αιτήσεις πιστοποιητικών εισαγωγής υποβάλλονται στις αρμόδιες αρχές κάθε κράτους μέλους την δεύτερη Δευτέρα κάθε μηνός μέχρι τις 13.00 ώρα Βρυξελλών.

Οι αιτήσεις πιστοποιητικών δεν είναι δυνατόν να αφορούν ποσότητα μεγαλύτερη από την ποσότητα η οποία διατίθεται για την εφαρμογή του εν λόγω προϊόντος για το σχετικό έτος.

2. Τα κράτη μέλη διαβιβάζουν τις αιτήσεις πιστοποιητικών εισαγωγής στην Επιτροπή, χρησιμοποιώντας τέλεξ ή τέλεφαξ, το αργότερο, μέχρι τις 18.00, ώρα Βρυξελλών, της ημέρας της υποβολής τους.

Η πληροφορία αυτή πρέπει να γνωστοποιείται ξεχωριστά από την πληροφορία η οποία αφορά τις λοιπές αιτήσεις για πιστοποιητικά ξεχωριστά από την πληροφορία η οποία αφορά τις λοιπές αιτήσεις για πιστοποιητικά εισαγωγής σιτηρών.

3. Σε περίπτωση που οι αιτήσεις για πιστοποιητικά εισαγωγής υπερβαίνουν τις ποσότητες της ετήσιας ποσόστωσης, η Επιτροπή ορίζει ενιαίο συντελεστή μείωσης των αιτούμενων ποσοτήτων, το αργότερο την τρίτη εργάσιμη ημέρα που έπεται της υποβολής των αιτήσεων. Η αίτηση πιστοποιητικού είναι δυνατόν να αποσύρεται εντός της προθεσμίας μιας εργάσιμης ημέρας μετά από την ημερομηνία του καθορισμού του συντελεστή μείωσης.

4. Με την επιφύλαξη της εφαρμογής της παραγράφου 3, τα πιστοποιητικά εκδίδονται την πέμπτη εργάσιμη ημέρα η οποία έπεται της ημέρας της υποβολής της αιτήσεως.

5. Κατά παρέκκλλιση του άρθρου 21 παράγραφος 1 του κανονισμού (ΕΟΚ) αριθ. 3719/88, η διάρκεια ισχύος του πιστοποιητικού υπολογίζεται από την ημέρα της πραγματικής του εκδόσεως.

Άρθρο 3

Κατά παρέκκλιση του άρθρου 8 παράγραφος 1 του κανονισμού (ΕΟΚ) αριθ. 891/89, τα πιστοποιητικά εισαγωγής ισχύουν από την ημέρα της εκδόσεώς τους μέχρι το τέλος του τρίτου μηνός ο οποίος έπεται του μηνός κατά τον οποίο έχει εκδοθεί το πιστοποιητικό.

Άρθρο 4

Κατά παρέκκλιση του άρθρου 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία δεν είναι δυνατόν να υπερβαίνει αυτήν που αναφέρεται στις θέσεις 17 και 18 του πιστοποιητικού εισαγωγής. Ο αριθμός "0" αναγράφεται για το σκοπό αυτό στη θέση 19 του εν λόγω πιστοποιητικού.

Άρθρο 5

Για το προϊόν που πρόκειται να εισαχθεί επωφελούμενο της μειώσεως της εισφοράς που προβλέπεται στο άρθρο 1, η αίτηση πιστοποιητικού εισαγωγής και το πιστοποιητικό περιλαμβάνουν:

α) στη θέση 8, το όνομα της χώρας καταγωγής του προϊόντος-

β) στη θέση 20, μία από τις ακόλουθες ενδείξεις:

Reglamento (CE) no 335/94

Forordning (EF) nr. 335/94

Verordnung (EG) Nr. 335/94

Κανονισμός (ΕΚ) αριθ. 335/94

Regulation (EC) No 335/94

Reglement (CE) no 335/94

Regolamento (CE) n. 335/94

Verordening (EG) nr. 335/94

Regulamento (CE) no 335/94.

Το πιστοποιητικό καθιστά υποχρεωτική την πραγματοποίηση της εισαγωγής από την εν λόγω χώρα.

Επιπλέον, το πιστοποιητικό εισαγωγής, περιλαμβάνει, αναλόγως του ποσοστού μειώσεως της εισφοράς που εφαρμόζεται, στη θέση 24 μία από τις ακόλουθες ενδείξεις:

Exaccion reguladora redicida un 40, 60 %

Nedsaettelse af importafgiften med 40, 60 %

Ermaespsigung der Abschoepfung um 40, 60 %

Μειωμένη εισφορά κατά 40, 60 %

Levy reduction 40, 60 %

Prelevement reduit de 40, 60 %

Rrelievo ridotto del 40, 60 %

Met 40, 60 %

Direito nivelador reduzido de 40, 60 %.

Άρθρο 6

Κατά παρέκκλιση του άρθρου 12 στοιχεία α) και β) του κανονισμού (ΕΟΚ) αριθ. 891/89, η εγγύηση που αφορά τα πιστοποιητικά εισαγωγής που προβλέπονται από τον παρόντα κανονισμό ανέρχεται σε 25 Ecu ανά τόνο.

Άρθρο 7

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Φεβρουαρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 333 της 31. 12. 1993, σ. 16.

(2) ΕΕ αριθ. L 333 της 31. 12. 1993, σ. 17.

(3) ΕΕ αριθ. L 181 της 1. 7. 1992, σ. 21.

(4) ΕΕ αριθ. L 196 της 5. 8. 1993, σ. 22.

(5) ΕΕ αριθ. L 323 της 23. 12. 1993, σ. 2.

(6) ΕΕ αριθ. L 81 της 2. 4. 1993, σ. 2.

(7) ΕΕ αριθ. L 331 της 2. 12. 1988, σ. 1.

(8) ΕΕ αριθ. L 320 της 22. 12. 1993, σ. 16.

(9) ΕΕ αριθ. L 94 της 7. 4. 1989, σ. 13.

(10) ΕΕ αριθ. L 326 της 28. 12. 1993, σ. 15.

ΠΑΡΑΡΤΗΜΑ

Ι. ΠΡΟΪΟΝΤΑ ΠΟΥ ΚΑΤΑΓΟΝΤΑΙ ΑΠΟ ΤΗ ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ

"(ποσότητα σε τόνους)"" ID="1">Μείωση εισφοράς (%)> ID="3">40"> ID="1">1001 90 99> ID="2">Μαλακός σίτος> ID="3">875"> ID="1">1008 20 00> ID="2">Κεχρί> ID="3">550">

ΙΙ. ΠΡΟΪΟΝΤΑ ΠΟΥ ΚΑΤΑΓΟΝΤΑΙ ΑΠΟ ΤΗ ΡΟΥΜΑΝΙΑ

"(ποσότητα σε τόνους)"" ID="1">Μείωση εισφοράς (%)> ID="3">40"> ID="1">1001 90 99> ID="2">Μαλακός σίτος (1)> ID="3">7 855""

>

(1) Στην περίπτωση που η Ρουμανία λάβει, κατά τη διάρκεια ενός ορισμένου έτους, κοινοτική επισιτιστική βοήθεια που χορηγείται με τη μορφή σίτου, η ποσόστωση που ανοίγεται για το προϊόν αυτό μειώνεται κατά την ποσότητα των εξαγωγών που γίνονται δεκτές υπέρ της εν λόγω ενίσχυσης.